IX 
Som allerede anført ligger Datoen for Fundene af Klumpfisken ved 
Jyllands Nordsøkyst forholdsvis sent paa Sæsonen. Maaske For¬ 
klaringen hertil er den, at de har tilbagelagt Vejen gennem Kanalen. 
Det er vistnok sandsynligt, at Transporten af Planktonformer fra 
Atlanterhavet til vore Have foregaar hurtigere om Efteraaret end i 
den øvrige Del af Aaret. Professor Otto Pettersson har godtgjort, 
at der findes mere Atlanterhavsvand i Skagerak om Efteraaret end 
til andre Aarstider. Dette viser sig dels ved, at 35 %o Vandet i 
Skagerak træffes nærmest ved Vandoverfladen om Efteraaret, dels 
ved, at Saltholdigheden i Bundlaget naar de højeste Værdier om 
Efteraaret. Indstrømningen af Atlanterhavsvandet er da rimeligvis 
stærkest om Efteraaret. Dette Forhold bidrager aabenbart til, at den 
periodiske Forekomst af atlantisk Plankton og atlantiske Fiskearter 
i vore Farvande om Efteraaret bliver noget skarpere markeret, end 
den ellers vilde være bleven. Næsten alle de oceaniske Fiske¬ 
arter med overvejende sydlig Udbredelse, der kommer til Danmark 
og den sydlige Del af Skandinavien, optræder med størst Hyppig¬ 
hed i Aarets sidste Halvdel, saaledes Orcynnus thynnus L., Euthyn- 
nus pelamis L., Euthynnus allitteratus Raf., Orcynopsis unicolor 
Geoff., Sarda pelamis Briinn., Auxis rochei Risso, Xiphias gla- 
dius L., Zeus faber L., Brama raji Bloch, Scomberesox saurus'Walb. 
Glansfisken {Lampris guttatas Briinn.) er en af de første af de 
oceaniske Fiskearter med sydlig Udbredelse, der kommer hertil. 
Dens Maksimalhyppighed udfor Norges Nordsøkyster samt i Skagerak 
og Kattegat falder i Tiden fra Begyndelsen af juni til Slutningen af 
August, medens den ved Norges Nordhavskyster indtræffer senere. 
Rimeligvis er denne Art mindre ømfindtlig overfor lave Tempera¬ 
turer end de forannævnte Arter. 
I Følge Otto Pettersson og G. Ekman kommer Randvandet 
i Skagerak, d. v. s. det Vand, der har en ringere Saltholdighed end 
35 "/oo, i Aarets første Halvdel overvejende fra nordlige Egne. og i 
Aarets sidste Halvdel overvejende fra sydlige Egne. Dette Forhold 
kan bidrage til at markere Forskellen mellem de sydlige og de nord¬ 
lige Fiskearters periodiske Optræden hos os, ogsaa for de ikke 
oceaniske Fiskearters Vedkommende. 
løvrigt er det tydeligt, at biologiske Ejendommelig¬ 
heder hos de forskellige Fiskearter i høj Grad er bestemmende 
for den Aarstid, paa hvilken de optræder hos os. Flere sydlige 
Fiskearter, der yngler i vore indre Farvande i Sommer¬ 
tiden, begynder at komme herind i stor Mængde allerede i For- 
aarstiden eller Forsommeren, som Hornfisken og Makrelen. 
Naar Aaleyngelen kommer hertil i Aarets første Halv¬ 
del, staar dette utvivlsomt i Forbindelse med Aarstiden, i hvilken 
Aalen yngler ude i Atlanterhavet. Det er iøvrigt interessant at se, 
at den pelagiske Aaleyngel spredes omtrent over de samme Om- 
raader som Klumpfisken ved de nordvesteuropæiske Kyster. 
